|  |  |  |
| --- | --- | --- |
| ZnakRZS | Република Србија  Републички завод за статистику | ISSN 0353-9555 |
| **САОПШТЕЊЕ** | | **ДД50** |
| број 072 - год. LXX, 10.04.2020. | |  |
| **Статистика образовања** | | СРБ072 ДД50 100420 |

Средње образовање

**– Почетак школске 2019/20. године –**

У школској 2019/20. години ученике је уписало 517 редовних средњих школа (453 државне и 64 приватне) и 39 државних школа/одељење за ученике са сметњама у развоју.

Редовне средње школе похађало је 249 855 ученика, односно 123 553 девојчица (49,4%) и 126 302 дечака (50,6%). Школе/одељења за ученике са сметњама у развоју похађало је 2 119 ученика, односно 807 девојчица (38,1%) и 1 312 дечака (61,9%).

Око 2,3% ученика похађало је приватну школу, а највећи део ученика уписује и похађа државне школе (97,7%). Приватне средње школе похађају углавном деца из региона Србија – север (око 63,3% ученика који су изабрали приватну средњу школу су из Београдског региона и око 27,7% из Региона Војводине), а око 9% деце која похађају приватну средњу школу су деца из региона Србија – југ.

Опште средње образовање – гимназију похађало је 26,7% ученика. Средње стручно образовање похађало је скоро 73,3% ученика, а најпопуларнији су били образовни профили из подручја рада „економија, право и администрација“ (12,3%), „електротехника“ (11,6%), „здравство и социјална заштита“ (9,5%), „машинство и обрада метала“ (9%) и „трговина, угоститељство и туризам“ (7,9%).

****

**1. Ученици уписани у средње школе према полу**

|  |  |  |  |  |  |  |  |
| --- | --- | --- | --- | --- | --- | --- | --- |
|  | | Редовне средње школе | | | Школе/одељења за ученике са сметњама у развоју | | |
| укупно | ученице | ученици | укупно | ученице | ученици |
|  |  |  |  |  |  |  |  |
| **РЕПУБЛИКА СРБИЈА** | **Државне** | **244182** | **121070** | **123112** | **2119** | **807** | **1312** |
|  | **Приватне** | **5673** | **2483** | **3190** | **0** | **0** | **0** |
| СРБИЈА – СЕВЕР | Државне | 120172 | 59716 | 60456 | 1424 | 554 | 870 |
|  | Приватне | 5161 | 2158 | 3003 | 0 | 0 | 0 |
| Београдски регион | Државне | 58584 | 29218 | 29366 | 676 | 268 | 408 |
|  | Приватне | 3591 | 1420 | 2171 | 0 | 0 | 0 |
| Регион Војводине | Државне | 61588 | 30498 | 31090 | 748 | 286 | 462 |
|  | Приватне | 1570 | 738 | 832 | 0 | 0 | 0 |
| СРБИЈА – ЈУГ | Државне | 124010 | 61354 | 62656 | 695 | 253 | 442 |
|  | Приватне | 512 | 325 | 187 | 0 | 0 | 0 |
| Регион Шумадије и Западне Србије | Државне | 72449 | 36119 | 36330 | 360 | 134 | 226 |
|  | Приватне | 234 | 140 | 94 | 0 | 0 | 0 |
| Регион Јужне и Источне Србије | Државне | 51561 | 25235 | 26326 | 335 | 119 | 216 |
|  | Приватне | 278 | 185 | 93 | 0 | 0 | 0 |
| Регион Косовo и Метохијa | ... | ... | ... | ... | ... | ... | ... |

****

**Методолошка објашњења**

Подаци о средњем образовању резултат су редовног годишњег истраживања које се спроводи на почетку сваке школске године. Подаци се прикупљају путем обрасца Статистички упитник за средње школе (образац ШС/П), а обухват истраживањем је потпун.

Средње образовање и васпитање остварује сe у складу са циљевима који су дефинисани законом.

Делатност средњег образовања и васпитања обавља се у средњој школи, која може бити основана као гимназија, као уметничка, као стручна школа или као мешовита школа (гимназија и стручна или уметничка школа). У школи за ученике са сметњама у развоју остварује се образовање и васпитање за одговарајућа занимања ученика који ову школу похађају на основу мишљења интерресорне комисије за процену додатне образовне, здравствене и социјалне подршке ученику, уз сагласност родитеља.

Под појмом „ученик“ подразумева се редовни ученик. Редовни ученик је лице уписано у школу с циљем да похађа наставу.

Средње образовање се реализује по подручјима рада, а у оквиру њих по одговарајућим образовним профилима.

Подаци приказани у овом саопштењу односе се на ниво образовања ISCED3 према Међународној стандардној класификацији образовања (*The International Standard Classification of Education – ISCED2011*).

Републички завод за статистику од 1999. године не располаже појединим подацима за АП Косово и Метохија, тако да они нису садржани у обухвату података за Републику Србију (укупно).

|  |
| --- |
| Контакт: nadezda.bogdanovic@stat.gov.rs, тел.: 011 2412-922, локал 285  Издаје и штампа: Републички завод за статистику, 11 050 Београд, Милана Ракића 5  Tелефон: 011 2412-922 (централа) • Tелефакс: 011 2411-260 • www.stat.gov.rs Одговара: др Миладин Ковачевић, директор  Tираж: 20 ● Периодика излажења: годишња |